stanford-oval/wikipedia huggingface dataset:
เหตุเครื่องบินชนกันกลางอากาศที่จรรขีทาทรี พ.ศ. 2539
อุบัติเหตุ

คาซัคสถานแอร์ไลน์เที่ยวบินที่ 1907 ใกล้ถึงท่าอากาศยานนานาชาติอินทิรา คานธี จึงแจ้งต่อเจ้าหน้าที่ควบคุมจราจรทางอากาศของเดลี เจ้าหน้าที่สั่งให้เที่ยวบินที่ 1907 ลดระดับลงมาที่ 15,000 ฟุต ในขณะนั้น ซาอุดีอาระเบียนแอร์ไลน์เที่ยวบินที่ 763 ได้ขึ้นบินจากท่าอากาศยานและมุ่งหน้าไปในเส้นทางบินเดียวกันซึ่งสวนทางกับเที่ยวบินที่ 1907 เจ้าหน้าที่จึงสั่งให้เที่ยวบินที่ 763 ไต่ระดับขึ้นไปที่เพดานบิน 14,000 ฟุต เที่ยวบินที่ 1907 เมื่อลดระดับถึง 15,000 ฟุตแล้วก็รายงานต่อเจ้าหน้าที่ควบคุมจราจร เจ้าหน้าที่ได้แจ้งเตือนเที่ยวบินที่ 1907 ว่าเที่ยวบินที่ 763 กำลังมุ่งหน้าสวนทางกัน อย่างไรก็ตาม อันที่จริงแล้วเที่ยวบินที่ 1907 ไม่ได้รักษาระดับความสูงอยู่ที่ 15,000 ฟุต หากแต่กำลังลดระดับลงมาโดยในขณะนั้นอยู่ที่ระดับความสูง 14,500 ฟุตและกำลังลดระดับต่อไปอีก เที่ยวบินที่ 1907 ลดระดับลงไปอีกประมาณ 310 ฟุตก่อนจะชนเข้ากับเที่ยวบินที่ 763 เจ้าหน้าที่ควบคุมการจราจรทางอากาศไม่ทราบว่าเครื่องบินทั้งสองลำชนกันจนกระทั่งพยายามสื่อสารกับเครื่องบินทั้งสองลำแต่ไม่มีสัญญาณตอบกลับมาและจุดสัญญาณบนจอซึ่งเป็นของเครื่องบินทั้งสองลำนั้นหายไป นักบินของกองทัพอากาศสหรัฐซึ่งขับเครื่องบินลำเลียงซี-141 และกำลังจะลงจอดที่นิวเดลีได้แจ้งว่ามองเห็นแสงสว่างสีส้มภายในก้อนเมฆ ก่อนที่แสงสว่างนั้นจะแยกออกเป็นลูกไฟสองลูกและแผ่ขยายออกเป็นวงกว้างเมื่อเครื่องบินทั้งสองลำตกถึงพื้น ชาวบ้านที่อยู่ในเมืองจรรขีทาทรีซึ่งอยู่ห่างออกไปทางตะวันตกเฉียงเหนือจากนิวเดลีประมาณ 80 กิโลเมตรมองเห็นแสงไฟสว่างวาบบนท้องฟ้าซึ่งตัดกับความมืดในช่วงใกล้ค่ำ และได้ยินเสียงที่ดังยิ่งกว่าฟ้าผ่า เที่ยวบินที่ 763 ตกลงไปในไร่ว่างเปล่าและก่อให้เกิดหลุมขนาดยาว 55 เมตร (60 หลา) ลึก 4.5 เมตร (15 ฟุต) ส่วนเที่ยวบินที่ 1907 ตกลงห่างจากเที่ยวบินที่ 763 ประมาณ 10 กิโลเมตร ในช่วงหลังจากพบเครื่องบินที่ตกไม่นานมีชาวบ้านพบผู้โดยสาร 3 คนจากเที่ยวบินที่ 763 ที่ได้รับบาดเจ็บสาหัส อย่างไรก็ตาม ผู้รอดชีวิตดังกล่าวทนพิษบาดแผลไม่ไหวและเสียชีวิตในเวลาต่อมา ไม่มีผู้เสียชีวิตหรือได้รับบาดเจ็บนอกเหนือจากผู้โดยสารและลูกเรือบนเครื่องบินทั้งสองลำ ผู้เห็นเหตุการณ์เชื่อว่านักบินพยายามหักเลี้ยวเครื่องบินไม่ให้ตกลงไปในเขตชุมชนและป้องกันไม่ให้มีผู้เสียชีวิตนอกเหนือจากบนเครื่องบิน
สาเหตุ

กล่องบันทึกข้อมูลการบินจากเที่ยวบินที่ 763 ถูกส่งไปยังสำนักงานสืบสวนอุบัติเหตุทางอากาศ (Air Accident Investigation Branch) ที่ฟาร์นบะระ สหราชอาณาจักรและกล่องบันทึกข้อมูลจากเที่ยวบินที่ 1907 ถูกส่งไปที่กรุงมอสโก ประเทศรัสเซียเพื่อถอดรหัสและอ่านข้อมูลจากบันทึก โดยจากการสืบสวนพบว่าสาเหตุหลักของอุบัติเหตุครั้งนี้เกิดจากความผิดพลาดของนักบินของเที่ยวบินที่ 1907 ที่ลดระดับความสูงจาก 15,000 ฟุตทั้ง ๆ ที่เจ้าหน้าที่ควบคุมจราจรทางอากาศสั่งให้เที่ยวบินที่ 1907 รักษาระดับไว้ที่ 15,000 ฟุต อย่างไรก็ตาม คาซัคสถานแอร์ไลน์อ้างว่านักบินจำเป็นต้องลดระดับความสูงลงมาเนื่องจากสภาพอากาศปั่นป่วนที่ระดับความสูงดังกล่าว แต่ทั้งซาอุดีอาระเบียนแอร์ไลน์และคณะเจ้าหน้าที่ควบคุมจราจรทางอากาศของอินเดียคัดค้านโดยอ้างข้อมูลรายงานสภาพอากาศว่าไม่มีสภาพอากาศปั่นป่วนแต่อย่างใด นอกจากนี้ซาอุดีอาระเบียนแอร์ไลน์ยังกล่าวโทษเจ้าหน้าที่ควบคุมจราจรที่ไม่ได้แจ้งนักบินของเที่ยวบินที่ 763 ว่ามีเที่ยวบินที่ 1907 อยู่ในทิศทางสวนกับเที่ยวบินที่ 763
ทั้งเจ้าหน้าที่ควบคุมจราจรทางอากาศและซาอุดีอาระเบียนแอร์ไลน์ได้ตั้งข้อสังเกตอีกว่าสาเหตุอีกประการหนึ่งอาจจะมาจากธรรมเนียมปฏิบัติของนักบินจากประเทศอดีตสมาชิกสหภาพโซเวียตที่แตกต่างจากนักบินอื่น ๆ โดยนักบินส่วนใหญ่ไม่สามารถใช้ภาษาอังกฤษได้คล่อง ทำให้ไม่สามารถสื่อสารกับเจ้าหน้าที่ควบคุมจราจรได้อย่างมีประสิทธิภาพ และมาตรวัดของเครื่องบินที่ผลิตในสหภาพโซเวียตใช้ระบบเมตริก (กิโลเมตร) แทนที่จะเป็นระบบอิมพีเรียล (ฟุต) อย่างที่เครื่องบินส่วนใหญ่ในโลกใช้กัน ทำให้นักบินต้องเสียเวลาแปลงหน่วย แม้ว่าทางฝ่ายคาซัคสถานจะคัดค้านก็ตาม
การจัดการเส้นทางบินภายในประเทศอินเดียก็เป็นอีกสาเหตุหนึ่ง โดยน่านฟ้าโดยรอบท่าอากาศยานนานาชาติอินทิรา คานธีในขณะนั้นโดยส่วนใหญ่จะให้เครื่องบินของกองทัพอากาศอินเดียใช้ขึ้นและลง ในขณะที่เที่ยวบินพาณิชย์ถูกจำกัดให้อยู่ในบริเวณส่วนน้อย และระบบเรดาร์ของท่าอากาศยานยังคงเป็นระบบดั้งเดิมที่ระบุเพียงตำแหน่งของเครื่องบินเท่านั้น และไม่ระบุข้อมูลที่สำคัญอื่น ๆ เช่นระดับความสูง หรือชื่อเรียกของเครื่องบิน ทำให้เจ้าหน้าที่ควบคุมจราจรต้องอาศัยข้อมูลจากนักบินที่รายงานตำแหน่งและระดับความสูง และเครื่องบินทั้งสองลำก็ไม่มีระบบ ACAS (Airborne Collision Avoidance System) ที่แจ้งเตือนว่ามีเครื่องบินอีกลำหนึ่งอยู่ในระยะใกล้พอที่จะก่อให้เกิดอุบัติเหตุได้
ในสื่อ

เหตุการณ์นี้ถูกนำไปสร้างเป็นสารคดีชื่อ Head On! โดยบริษัทมิดเทค ซึ่งเป็นบริษัทผลิตสื่อจากรัฐหรยาณา ประเทศอินเดีย และออกฉายทางช่องเนชั่นแนลจีโอกราฟิก และถูกนำไปสร้างเป็นสารคดีชุดเมย์เดย์หรือแอร์แครชอินเวสติเกชัน โดยบริษัทซีเนฟลิกซ์โปรดักชันส์จากประเทศแคนาดา ซึ่งออกฉายทางช่องเดียวกัน
แนแฆเด

| แนแฆเด |
| --- | --- |
เมือง

แนแฆเดที่ตั้งเมืองแนแฆเดในประเทศอิหร่าน
พิกัด: 36°57′19″N 45°23′17″E﻿ / ﻿36.95528°N 45.38806°E﻿ / 36.95528; 45.38806
ประเทศ:  อิหร่าน
จังหวัด: อาเซอร์ไบจานตะวันตก
เทศมณฑล: แนแฆเด
อำเภอ: กลาง
ประชากร (2549)
 • ทั้งหมด: 72,975 คน
เขตเวลา: UTC+3:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+4:30 (เวลาออมแสงอิหร่าน)
แนแฆเด (เปอร์เซีย: نقده; อาเซอร์ไบจาน: سولدوز; เคิร์ด: نه‌غه‌ده‌) เป็นเมืองหลักของเทศมณฑลแนแฆเด จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 เมืองนี้มีประชากร 72,975 คนใน 18,320 ครัวเรือน
บรรณานุกรม

Ishaya, Arianne (2010), Familiar Faces in Unfamiliar Places: Assyrians in the California Heartland 1911 - 2010
Minorsky, "Suldūz", Encyclopedia of Islam, Second Edition, doi:10.1163/1573-3912_islam_SIM_7169
Mohséni, Chirine (2018),  Dorronsoro, Gilles; Grojean, Olivier (บ.ก.), The Instrumentalization of Ethnic Conflict by the State The Azeri-Kurdish Conflict in Iran, Oxford University Press, doi:10.1093/oso/9780190845780.001.0001, ISBN 9780190845780
แทบรีซ

| แทบรีซ ชื่อโบราณ: Davrezh, Tavrezh, Tavrez |
| --- | --- |
เมือง
สถานที่ต่าง ๆ ในแทบรีซ
สมญา: The City of Firsts
แทบรีซที่ตั้งเมืองแทบรีซในประเทศอิหร่าน
พิกัด: 38°04′N 46°18′E﻿ / ﻿38.067°N 46.300°E﻿ / 38.067; 46.300
ประเทศ:  อิหร่าน
จังหวัด: อาเซอร์ไบจานตะวันออก
เทศมณฑล: แทบรีซ
อำเภอ: กลาง
พื้นที่
 • เมือง: 140 ตร.กม. (50 ตร.ไมล์)
ความสูง: 1,351.4 เมตร (4,433.7 ฟุต)
ประชากร (2559)
 • เมือง: 1,558,693 คน
 • รวมปริมณฑล: 1,773,023 คน
 • อันดับประชากร: ที่ 6
เขตเวลา: UTC+03:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+04:30 (เวลาออมแสงอิหร่าน)
รหัสไปรษณีย์: 51368
รหัสพื้นที่: 0411
เว็บไซต์: www.tabrizcity.org
แทบรีซ (เปอร์เซีย: تبریز; อาเซอร์ไบจาน: تبریز, Təbriz) เป็นเมืองหลักของจังหวัดอาเซอร์ไบจานตะวันออก ประเทศอิหร่าน ตั้งอยู่สูงกว่าระดับน้ำทะเล 1,350 เมตร ตรงจุดที่แม่น้ำคูรูและแม่น้ำอาจือมาบรรจบกัน แทบรีซเป็นเมืองหลวงเมืองหนึ่งและที่ประทับของมกุฎราชกุมารของราชวงศ์กอจอร์ แทบรีซเป็นเมืองที่มีบทบาทสำคัญในประวัติศาสตร์ร่วมสมัย ที่ตั้งของตัวเมืองอยู่ในหุบเขาทางตอนเหนือของสันเขาของยอดภูเขาไฟแซแฮนด์ ทางตอนใต้ของทิวเขาเอย์นาลี หุบเขาเปิดออกไปสู่ที่ราบที่ค่อย ๆ ลาดลงไปทางตอนเหนือของทะเลสาบอูร์เมียซึ่งอยู่ห่างไปทางทิศตะวันตก 60 กิโลเมตร
ในปัจจุบันแทบรีซมีประชากรราว 1,600,000 คน เป็นเมืองที่ใหญ่เป็นอันดับที่หกของอิหร่านรองจากเตหะราน แมชแฮด เอสแฟฮอน แคแรจ และชีรอซ และเป็นเมืองที่มีความสำคัญทางอุตสาหกรรมเป็นอันดับที่สองรองจากเตหะราน แทบรีซเป็นเมืองสำหรับการพักร้อน และเป็นศูนย์กลางทางการค้า อุตสาหกรรม และการคมนาคม
แทบรีซมีความสำคัญทางประวัติศาสตร์มาตั้งแต่โบราณ เป็นที่ตั้งของโบราณสถานหลายแห่งแต่มาถูกทำลายไปมากจากการถูกชาวต่างชาติรุกราน การละเลยของรัฐบาล และจากภัยธรรมชาติเช่นแผ่นดินไหวหรือน้ำท่วม สิ่งก่อสร้างที่ยังคงเหลืออยู่มาจากสมัยอิลคานิด, ซาฟาวิด และกอจอร์ และบางชิ้นก็เป็นงานชิ้นเอกที่มีความทางสถาปัตยกรรม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แทบรีซ
| ด ค กเมืองหลักจังหวัดของประเทศอิหร่าน |
| --- | --- |
 แกซวีน  โกร์กอน  โกม  เคร์มอนชอฮ์  เคร์มอน  แคแรจ  โฆร์แรมอบอด  ชีรอซ  แชฮ์เรโคร์ด  ซอรี  ซอเฮดอน  เซมนอน  แซนจอน  แซแนนแดจ  เตหะราน  แทบรีซ  บีร์แจนด์  บูเชฮร์  แบนแดร์แอบบอส  โบจโนร์ด  แมชแฮด  แยซด์  ยอซูจ  แรชต์  อีลอม  เอสแฟฮอน  แอร์แดบีล  แอรอก  แอฮ์วอซ  โอรูมีเย  แฮแมดอน
แมร์ซิน

| แมร์ซิน |
| --- | --- |
เมือง
แมร์ซินสถานที่ตั้งของแมร์ซินในตุรกี
พิกัด: 36°48′N 34°38′E﻿ / ﻿36.800°N 34.633°E﻿ / 36.800; 34.633
ประเทศ:  ตุรกี
Region: เมดิเตอร์เรเนียน
จังหวัด: แมร์ซิน
การปกครอง
 • Mayor: Macit Özcan (CHP)
พื้นที่
 • เมือง: 1,772 ตร.กม. (684 ตร.ไมล์)
ความสูง: 100 เมตร (300 ฟุต)
ประชากร (2011)
 • ความหนาแน่น: 466 คน/ตร.กม. (1,210 คน/ตร.ไมล์)
 • รวมปริมณฑล: 859,680 คน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
Postal code: 33XXX
รหัสพื้นที่: (+90) 324
Licence plate: 33
เว็บไซต์: Mersin
แมร์ซิน (ตุรกี: Mersin) เป็นเมืองขนาดใหญ่และเมืองท่าบนชายฝั่งทะเลเมดิเตอร์เรเนียน ทางตอนใต้ของประเทศตุรกีส่วนที่อยู่ในทวีปเอเชีย เมืองแห่งนี้มีความสำคัญด้านเศรษฐกิจของตุรกี และเป็นท่าเรือทางทะเลที่ใหญ่ที่สุดของประเทศ ได้รับฉายาในประเทศว่าเป็น "ไข่มุกแห่งเมดิเตอร์เรเนียน"
จากข้อมูลของสถาบันสถิติตุรกี ในปี ค.ศ. 2011 เทศบาลนครแมร์ซินมีประชากร 859,680 คน
แพฟอส

| แพฟอส Πάφος (กรีก) Baf (ตุรกี) |
| --- | --- |

แพฟอส
พิกัด: 34°46′N 32°25′E﻿ / ﻿34.767°N 32.417°E﻿ / 34.767; 32.417
ประเทศ:  ไซปรัส
เขต: เขตแพฟอส
การปกครอง
 • นายกเทศมนตรี: Phedonas Phedonos
ความสูง: 72 เมตร (236 ฟุต)
ประชากร (2018)
 • ตัวเมือง: 35,961 คน
 • เขตเมือง: 63,600 คน
 • รวมปริมณฑล: 90,200 คน
เดมะนิม: Pafitis
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EST)
รหัสไปรษณีย์: 8000–8999
เว็บไซต์: pafos.org.cy

 แหล่งมรดกโลกโดยยูเนสโก
เกณฑ์พิจารณา: Cultural: iii, vi
อ้างอิง: 79
ขึ้นทะเบียน: 1980 (สมัยที่ 4th)
พื้นที่: 162.0171 ha
 
แพฟอส (อังกฤษ: Paphos; กรีก: Πάφος, ออกเสียง [ˈpafos]; ตุรกี: Baf) เป็นนครริมทะเลทางตะวันตกเฉียงใต้ของประเทศไซปรัส เป็นเมืองหลักของเขตแพฟอส ในสมัยคลาสสิก มีสองสถานที่ที่มีชื่อเรียก แพฟอส คือ โอลด์แพฟอส ซึ่งปัจจุบันคือ คูเคลีย และอีกที่คือ นิวแพฟอส นครในปัจจุบันของแพฟอสตั้งอยู่ริมชายฝั่งทะเลเมดิเตอร์เรเนียน ทางทิศตะวันตกของลีมาซอล (เมืองท่าที่ใหญ่ที่สุดของเกาะ) ราว 50 km (30 mi) ทั้งสองเมืองเชื่อมโยงด้วยถนนไฮเวย์สายเอ 6 เมืองมีสนามบินนานาชาติแพฟอส สนามบินที่ใหญ่เป็นอันดับ 2 ของประเทศ เมืองมีภูมิอากาศแบบเมดิเตอร์เรเนียนกึ่งเขตร้อน
แพฟอสติดอยู่ในรายชื่อมรดกโลกทางวัฒนธรรมและธรรมชาติจากการมีซากปรักหักพังโบราณสถาน และได้รับเลือกเป็นเมืองหลวงทางวัฒนธรรมของยุโรปในปี ค.ศ. 2017 คู่กับเมืองออร์ฮูส ของประเทศเดนมาร์ก
แบร์ตอล็อน ฟอร์ก็อช

| แบร์ตอล็อน ฟอร์ก็อช |
| --- | --- |

เกิด:  (1949-08-02) 2 สิงหาคม ค.ศ. 1949 (75 ปี) Gyulaháza, สาธารณรัฐฮังการีที่ 2
สัญชาติ: ฮังการี
อาชีพ: นักบินอวกาศ
อาชีพในอวกาศ
นักบินอวกาศจากโครงการอินเตอร์คอสมอส
ยศ: พลอากาศจัตวา, กองทัพอากาศฮังการี
อยู่บนอวกาศ: 7 วัน 20 ชั่วโมง 45 นาที
การคัดเลือก: 1978 Intercosmos Group
ภารกิจ: โซยุซ 36/โซยุซ 35
เครื่องหมายภารกิจ: 
 
แบร์ตอล็อน ฟอร์ก็อช  (ฮังการี: Bertalan Farkas) เป็นเจ้าหน้าที่กองทัพอากาศฮังการีและเป็นชาวฮังการีคนแรกและเป็นผู้ใช้ภาษาเอสเปรันโตคนแรก ที่ได้ขึ้นสู่อวกาศจากภารกิจโซยุซ 36 ในโครงการอินเตอร์คอสมอส
แหล่งข้อมูลอื่น

Spacefacts biography of Bertalan Farkas
His biography at Hungary.hu
แดนึส ชมือฮัล

| แดนึส ชมือฮัล |
| --- | --- |
Денис Шмигаль
ชมือฮัลใน ค.ศ. 2020

นายกรัฐมนตรียูเครน คนที่ 18
อยู่ในวาระ
เริ่มดำรงตำแหน่ง  4 มีนาคม ค.ศ. 2020
ประธานาธิบดี: วอลอดือมือร์ แซแลนสกึย
รอง: ออแลกซีย์ ลุบแชนกอ ยูลียา สวือรือแดนกอ
ก่อนหน้า: ออแลกซีย์ ฮอนชารุก
รัฐมนตรีว่าการกระทรวงพัฒนาชุมชนและดินแดน
ดำรงตำแหน่ง 4 กุมภาพันธ์ ค.ศ. 2020 – 4 มีนาคม ค.ศ. 2020
นายกรัฐมนตรี: ออแลกซีย์ ฮอนชารุก
ก่อนหน้า: อาลอนา บาบัก
ถัดไป: ออแลกซีย์ ฮอนชารุก
ผู้ว่าการแคว้นอีวานอ-ฟรันกิวสก์
ดำรงตำแหน่ง 1 สิงหาคม ค.ศ. 2019 – 5 กุมภาพันธ์ ค.ศ. 2020
ประธานาธิบดี: วอลอดือมือร์ แซแลนสกึย
นายกรัฐมนตรี: วอลอดือมือร์ ฮรอยส์มัน ออแลกซีย์ ฮอนชารุก
ก่อนหน้า: ออแลฮ์ ฮอนชารุก
ถัดไป: วีตาลีย์ แฟดอริว (รักษาการ)
 
ข้อมูลส่วนบุคคล
เกิด: แดนึส อานาตอลียอวึช ชมือฮัล  (1975-10-15) 15 ตุลาคม ค.ศ. 1975 (49 ปี) ลวิว สาธารณรัฐสังคมนิยมโซเวียตยูเครน สหภาพโซเวียต (ปัจจุบัน ลวิว แคว้นลวิว ยูเครน)
พรรคการเมือง: นักการเมืองอิสระ
คู่สมรส: กาแตรือนา ชมือฮัล
บุตร: 2 คน
การศึกษา: มหาวิทยาลัยสารพัดช่างแห่งชาติลวิว
อาชีพ: นักการเมือง ผู้ประกอบการ

แดนึส อานาตอลียอวึช ชมือฮัล (ยูเครน: Дени́с Анато́лійович Шмига́ль; เกิด 15 ตุลาคม ค.ศ. 1975) เป็นนักการเมืองและผู้ประกอบการชาวยูเครนที่ดำรงตำแหน่งนายกรัฐมนตรียูเครนมาตั้งแต่ ค.ศ. 2020 ก่อนดำรงตำแหน่งนายกรัฐมนตรี เขาเป็นผู้ว่าการแคว้นอีวานอ-ฟรันกิวสก์
ในฐานะนายกรัฐมนตรี ชมือฮัลมีหน้าที่รับมือกับสถานการณ์แพร่ระบาดของไวรัสโควิด-19 ในประเทศยูเครน
ประวัติ

ในปี ค.ศ. 1997 เขาสำเร็จการศึกษาจากมหาวิทยาลัยโพลีเทคนิคแห่งชาติลวิว เขาถือตำแหน่งของผู้สมัครของวิทยาศาสตร์ (ค.ศ. 2003) ตั้งแต่สำเร็จการศึกษาในปี ค.ศ. 1997 จนถึงเดือนกันยายน ค.ศ. 2005 ชมือฮัลทำงานเป็นนักบัญชีในบริษัทต่างๆ ตั้งแต่เดือนกันยายน ค.ศ. 2005 ถึงเดือนมิถุนายน ค.ศ. 2006 ชมือฮัลเป็นรองผู้อำนวยการบริษัทที่เรียกว่า "ลาดิส (LA DIS)" ตั้งแต่เดือนมิถุนายน ค.ศ. 2006 ถึง สิงหาคม ค.ศ. 2008 เขาเป็นผู้อำนวยการบริษัทการลงทุนของ "ความสะดวกสบาย-การลงทุน" ตั้งแต่เดือนกันยายน ค.ศ. 2008 ถึงเดือนกันยายน ค.ศ. 2009 ชมือฮัลเป็นผู้อำนวยการทั่วไปของบริษัทที่เรียกว่า "บริษัท โรซานินเวสต์ จำกัด (ROSANINVEST LLC)"
ชมือฮัลทำงานในตำแหน่งผู้นำทางการเมืองหลายตำแหน่งในแคว้นลวิวของยูเครนตั้งแต่ปี ค.ศ. 2009 ถึงธันวาคม ค.ศ. 2013 ประการแรกในฐานะหัวหน้าภาควิชาเศรษฐศาสตร์ที่ผู้ว่าราชการแคว้นลวิว ระหว่างปี ค.ศ. 2009 ถึง ค.ศ. 2011 ที่นั่นเขาได้พบและที่จะทำงานกับออแลฮ์ แนมชีนอว์ ในปี ค.ศ. 2020 เป็นรัฐมนตรีว่าการกระทรวงคณะรัฐมนตรีของรัฐมนตรีในรัฐบาลชมือฮัล จากนั้นชมือฮัลก็กลายเป็นหัวหน้าภาควิชาเศรษฐศาสตร์และนโยบายอุตสาหกรรมตลอดปี ค.ศ. 2012 ในปี ค.ศ. 2013 เขาเป็นหัวหน้ากรมพัฒนาเศรษฐกิจ การลงทุน การค้าและอุตสาหกรรม
ในช่วง 4 เดือนแรกของปี ค.ศ. 2014 ชมือฮัลเป็นที่ปรึกษารองประชาชนยูเครน
ตั้งแต่เดือนพฤษภาคม ค.ศ. 2014 ถึงเดือนธันวาคม ค.ศ. 2014 ชมือฮัลทำงานเป็นรองหัวหน้าสำนักงานแคว้นลวิวของกระทรวงสรรพากรและหน้าที่
เขาดำรงตำแหน่งรองประธานของทีวีเค ลวิวคอลอด ผู้จัดจำหน่ายสินค้าแช่แข็งในลวิวตั้งแต่ปี ค.ศ. 2015 ถึง ค.ศ. 2017
ตั้งแต่ปี ค.ศ. 2018 ถึงปี ค.ศ. 2019 ชมือฮัลทำหน้าที่เป็นผู้อำนวยการของบือร์ชตึน ทีอีเอส ซึ่งเป็นผู้ผลิตไฟฟ้ารายใหญ่ที่สุดในอีวานอ-ฟรันกิวสก์ และเป็นส่วนหนึ่งของการถือครองของรีนัต อาคแมตอฟ
ตั้งแต่วันที่ 1 สิงหาคม ค.ศ. 2019 จนกว่าจะได้รับการแต่งตั้งเป็นรัฐมนตรี ชมือฮัลเป็นผู้ว่าราชการของแคว้นอีวานอ-ฟรันกิวสก์
ในวันที่ 4 กุมภาพันธ์ ค.ศ. 2020 เขาได้รับการแต่งตั้งเป็นรัฐมนตรีว่าการกระทรวงการพัฒนาภูมิภาค
ชมือฮัลแทนที่ ออแลกซีย์ ฮอนชารุก เป็นนายกรัฐมนตรีของยูเครนในเดือนมีนาคม ค.ศ. 2020
ชมือฮัล ได้พบกับ แอนโทนี บลินเคน รัฐมนตรีว่าการกระทรวงการต่างประเทศสหรัฐ ในกรุงวอชิงตัน ดี.ซี. เมื่อวันที่ 22 เมษายน ค.ศ. 2022
แม่น้ำคัณฑกี

แม่น้ำคัณฑกี (ฮินดี: गण्डकी नदी) หรือ แม่น้ำนารายณี (ฮินดี: नारायणी)  เป็นแม่น้ำในภูมิภาคเอเชียใต้ กำเนิดจากเทือกเขาหิมาลัย ไหลผ่านทิเบต ประเทศเนปาล และประเทศอินเดีย และเป็นแหล่งกำเนิดของหินศาลีครามที่ใช้ทำศิวลึงค์ตามขนบในศาสนาฮินดู และมีตำนานเกี่ยวข้องกับอสูรชลันธรและนางวฤนทา
แม่น้ำคัณฑกี
แผนที่แม่น้ำนารายณี
แม่น้ำการอน

| --- | --- |
การอน

แม่น้ำ

 แม่น้ำการอนที่เมืองบอร์โด 


ต้นกำเนิด: 
 - ตำแหน่ง: เทือกเขาพิรินี
 - ระดับ: 
ปากแม่น้ำ: 
 - ตำแหน่ง: Gironde estuary, มหาสมุทรแอตแลนติก


ความยาว: 602 km (374 mi) km (ข้อผิดพลาดนิพจน์: "&" เป็นอักขระเครื่องหมายวรรคตอนที่ไม่รู้จัก mi)


    แผนที่แม่น้ำการอน    แผนที่แม่น้ำการอน   
แม่น้ำการอน (ฝรั่งเศส: Garonne ภาษาฝรั่งเศส: [ɡaʁɔn]; อุตซิตา: Garona; กาตาลา: Garona; สเปน: Garona; ละติน: Garumna
หรือ Garunna) เป็นแม่น้ำทางทิศตะวันตกเฉียงใต้ของประเทศฝรั่งเศสและทางทิศเหนือของประเทศสเปน มีความยาว 602 กิโลเมตร (374 ไมล์) มีต้นน้ำจากเทือกเขาพิรินีของสเปน มีปากแม่น้ำอยู่ที่เมืองท่า บอร์โด ของฝรั่งเศส
แม่น้ำซาการ์ยา

| แม่น้ำซาการ์ยา |
| --- | --- |

ลักษณะทางกายภาพ
ปากน้ำ: ทะเลดำ
ความยาว: 824 km
แม่น้ำซาการ์ยา (ตุรกี: Sakarya Irmağı) เป็นแม่น้ำสายยาวเป็นอันดับ 3 ของประเทศตุรกี ต้นน้ำอยู่ทางตะวันออกเฉียงเหนือของเมืองอาฟีโอน ไหลขึ้นไปทางเหนือ โดยอ้อมเป็นวงโค้งไปมาก่อนจะไหลลงทะเลดำ แม่น้ำมีความยาว 824 กม.
แม่น้ำซาน

แม่น้ำซัน
49°00′10″N 22°52′30″E﻿ / ﻿49.00278°N 22.87500°E﻿ / 49.00278; 22.87500
แม่น้ำซัน (โปแลนด์: San) หรือ แม่น้ำเซียน (ยูเครน: Сян) เป็นแม่น้ำที่ไหลผ่านทางตะวันออกเฉียงใต้ของประเทศโปแลนด์และทางตะวันตกของประเทศยูเครน โดยเป็นสาขาหนึ่งของแม่น้ำวิสวา โดยมีความยาว 433 กิโลเมตร และมีพื้นที่ลุ่มน้ำคิดเป็น 16,861 ตารางกิโลเมตร ต้นแม่น้ำซันเกิดขึ้นแถบเทือกเขาคาร์เพเทียน ที่ระดับความสูง 900 เมตรเหนือระดับน้ำทะเล ณ แนวชายแดนโปแลนด์-ยูเครนพอดี
แม่น้ำทาโมทร

| --- | --- |
แม่น้ำทาโมทร

แม่น้ำ




ต้นกำเนิด: 
 - ตำแหน่ง: Chandwa, Latehar, Chota Nagpur Plateau, รัฐฌารขัณฑ์
ปากแม่น้ำ: 
 - ตำแหน่ง: แม่น้ำหุคลี, Howrah district, รัฐเบงกอลตะวันตก


ความยาว: 592 km (368 mi)


    แผนที่แม่น้ำทาโมทร    แผนที่แม่น้ำทาโมทร   
แม่น้ำทาโมทร (ฮินดี: दामोदर नदी; อังกฤษ: Damodar River) เป็นแม่น้ำที่ไหลผ่านรัฐฌารขัณฑ์และรัฐเบงกอลตะวันตก ประเทศอินเดีย แม่น้ำอุดมไปด้วยแร่ มีการทำเหมืองขนาดใหญ่และกิจกรรมด้านอุตสาหกรรม เดิมทีรู้จักในชื่อ "ความเศร้าแห่งเบงกอล" (Sorrow of Bengal) เพราะได้รับความเสียหายจากน้ำท่วมบริเวณที่ราบในรัฐเบงกอลตะวันตก แม่น้ำทาโมทรและแม่น้ำสายย่อยมีการสร้างเชื่อนหลายแห่ง ยังเป็นแม่น้ำที่สกปรกที่สุดของอินเดีย (ค.ศ. 2003)
แมลีตอปอล

| แมลีตอปอล |
| --- | --- |
นคร
จากบนลงล่าง, จากซ้ายไปขวา:  รูปปั้นตารัส แชวแชนกอ ที่จัตุรัสแปแรมอฮี  อารามนักบุญซับบาสผู้ศักดิ์สิทธิ์  อาสนวิหารนักบุญอเล็กซานเดอร์ เนฟสกี  สถานีรถไฟแมลีตอปอล  มหาวิทยาลัยเทคโนโลยีการเกษตรแห่งรัฐเตาเวรีย ดมือตรอ มอตอร์นึย  สภานครแมลีตอปอล  รูปปั้นมักซิม กอร์กี ในสวนสาธารณะนอวอ-ออแลกซันดริวสกึย 
   ธง ตรา
แมลีตอปอลที่ตั้งนครแมลีตอปอลในประเทศยูเครน
พิกัด: 46°50′56″N 35°22′03″E﻿ / ﻿46.84889°N 35.36750°E﻿ / 46.84889; 35.36750
ประเทศ:  ยูเครน
แคว้น: ซาปอริฌเฌีย
เขต: แมลีตอปอล
ก่อตั้ง: ค.ศ. 1784
สิทธิ์ของนคร: ค.ศ. 1842
ถูกยึดครองโดย:  รัสเซีย
การปกครอง
 • นายกเทศมนตรี (โดยนิตินัย): อีวัน แฟดอรอว์ (ถูกกองทัพรัสเซียปลด)
 • นายกเทศมนตรี (โดยพฤตินัย): กาลีนา ดานิลเชนโค (แต่งตั้งโดยกองทัพรัสเซีย)
พื้นที่
 • ทั้งหมด: 51 ตร.กม. (20 ตร.ไมล์)
ประชากร (ค.ศ. 2021)
 • ทั้งหมด: 150,768 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 72300
ภูมิอากาศ: Cfa
เว็บไซต์: www.mlt.gov.ua
แมลีตอปอล (ยูเครน: Меліто́поль) เป็นนครและเทศบาลในแคว้นซาปอริฌเฌียทางภาคตะวันออกเฉียงใต้ของประเทศยูเครน แต่ในปัจจุบันถูกกองทัพรัสเซียยึดครอง ตั้งอยู่ริมฝั่งแม่น้ำมอลอชนาซึ่งไหลผ่านด้านตะวันออกของนครและไหลลงสู่ชะวากทะเลมอลอชนาซึ่งเชื่อมกับทะเลอะซอฟในที่สุด นครมีประชากรประมาณ 150,768 คน (ประมาณการ ค.ศ. 2021)
แมลีตอปอลเป็นเมืองใหญ่ที่สุดเป็นอันดับที่ 2 ของแคว้นซาปอริฌเฌียรองจากซาปอริฌเฌีย และทำหน้าที่เป็นศูนย์กลางการบริหารของเขตแมลีตอปอล
แมลีตอปอลตั้งอยู่บนจุดตัดของทางหลวงยุโรปสายหลักสองสาย ได้แก่ สาย E58 (เวียนนา–อุฌฮอรอด–เคียฟ–รอสตอฟ-นา-โดนู) และสาย E105 (ชีร์เกอเนส–เซนต์ปีเตอส์เบิร์ก–มอสโก–เคียฟ–ยัลตา) นครนี้ได้รับสมญานามว่า "ประตูสู่คาบสมุทรไครเมีย" เนื่องจากก่อนที่รัสเซียจะเข้ายึดครองไครเมียใน ค.ศ. 2014 นั้น ร้อยละ 80 ของรถไฟโดยสารที่มุ่งหน้าไปยังไครเมียจะผ่านนครนี้ และในฤดูร้อนจะมียานพาหนะสัญจรผ่านนครถึง 45,000 คันต่อวัน
แช็สกีกรุมโลฟ

| แช็สกีกรุมโลฟ |
| --- | --- |
เมือง
ทิวทัศน์แช็สกีกรุมโลฟ
   ธง ตราอาร์ม
แช็สกีกรุมโลฟที่ตั้งเมืองแช็สกีกรุมโลฟในประเทศเช็กเกีย
พิกัด:  48°48′40″N 14°18′55″E﻿ / ﻿48.81111°N 14.31528°E﻿ / 48.81111; 14.31528
ประเทศ:  เช็กเกีย
แคว้น: เซาท์โบฮีเมีย
อำเภอ: แช็สกีกรุมโลฟ
กล่าวถึงครั้งแรก: ค.ศ. 1253
การปกครอง
 • นายกเทศมนตรี: อาแล็กซันดร์ โนกราดี
พื้นที่
 • ทั้งหมด: 22.16 ตร.กม. (8.56 ตร.ไมล์)
ความสูง: 492 เมตร (1,614 ฟุต)
ประชากร (1 มกราคม ค.ศ. 2024)
 • ทั้งหมด: 12,944 คน
 • ความหนาแน่น: 580 คน/ตร.กม. (1,500 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 381 01
เว็บไซต์: www.ckrumlov.cz
| ศูนย์กลางประวัติศาสตร์ แช็สกีกรุมโลฟ * |
| --- | --- |
  แหล่งมรดกโลกโดยยูเนสโก

ประเทศ:  เช็กเกีย
ภูมิภาค **: ยุโรปและอเมริกาเหนือ
ประเภท: มรดกทางวัฒนธรรม
เกณฑ์พิจารณา: (iv)
อ้างอิง: 617
ประวัติการขึ้นทะเบียน
ขึ้นทะเบียน: 1992 (คณะกรรมการสมัยที่ 16)
พื้นที่: 51.91 เฮกตาร์
พื้นที่กันชน: 1,073.31 เฮกตาร์
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
แช็สกีกรุมโลฟ (เช็ก: Český Krumlov) เป็นเมืองขนาดเล็กในแคว้นเซาท์โบฮีเมียของประเทศเช็กเกีย มีชื่อเสียงจากสถาปัตยกรรมและศิลปะของเขตเมืองเก่าและปราสาทกรุมโลฟ ซึ่งเขตเมืองเก่านี้ได้รับการขึ้นทะเบียนจากยูเนสโกให้เป็นแหล่งมรดกโลก
ชื่อเมืองแช็สกีกรุมโลฟ ("กรุมโลฟโบฮีเมีย") นี้ตั้งขึ้นเพื่อแยกความแตกต่างจากเมืองโมรัฟสกีกรุมโลฟ (Moravský Krumlov, "กรุมโลฟมอเรเวีย") ซึ่งอยู่ทางตะวันออกเฉียงใต้ของประเทศ
สถานที่สำคัญ

ปราสาทกรุมโลฟเป็นปราสาทที่มีขนาดใหญ่เป็นอันดับสองในเช็กเกีย โดยเป็นรองจากปราสาทฮรัดชานี (Hradčany) ที่กรุงปราก ซึ่งปราสาทจัดว่ามีขนาดใหญ่มากเมื่อเทียบกับตัวเมืองที่มีพื้นที่น้อย
โบสถ์เซนต์วิตัสเป็นโบสถ์แบบกอทิกที่สร้างขึ้นตั้งแต่คริสต์ศตวรรษที่ 15 ภายในประดับด้วยภาพปูนเปียกที่วาดขึ้นในช่วงเวลาเดียวกับที่สร้างโบสถ์
แช็สกีกรุมโลฟตั้งอยู่ใกล้กับอุทยานแห่งชาติชูมาวา (Šumava) ซึ่งเป็นอุทยานแห่งชาติที่ใหญ่ที่สุดในเช็กเกีย มีทิวเขาชุมมาว่าทอดตัวตามแนวเขตแดนที่ติดกับออสเตรียและเยอรมนี
วัฒนธรรม

แช็สกีกรุมโลฟเป็นศูนย์กลางทางวัฒนธรรมที่สำคัญ โดยเป็นสถานที่จัดเทศกาลและงานรื่นเริงต่าง ๆ มากมายในแต่ละปี ที่รู้จักกันมากที่สุดคือ เทศกาลกุหลาบห้ากลีบ (Five-petalled Rose Festival) ซึ่งจะเฉลิมฉลองในวันสุดสัปดาห์ในเดือนมิถุนายน ในเขตใจกลางเมืองจะปิดการจราจรและประดับตกแต่งเหมือนเมืองในยุคกลาง พร้อมทั้งช่างฝีมือ ศิลปิน นักดนตรี และชาวเมืองที่แต่งกายด้วยเสื้อผ้าแบบยุคกลาง ในเทศกาลมีกิจกรรมมากมาย เช่น การประลองบนหลังม้า ฟันดาบ เต้นรำพื้นเมือง และแสดงละคร กิจกรรมเหล่านี้จัดขึ้นที่ปราสาท สวนสาธารณะ ริมฝั่งแม่น้ำ และสถานที่อื่น ๆ นอกจากนี้ยังมีการแสดงดอกไม้ไฟที่จัดขึ้นเหนือปราสาท
เอกตอร์ เบเยริน

เอกตอร์ เบเยริน โมรูโน (กาตาลา: Héctor Bellerín Moruno; เกิดวันที่ 19 มีนาคม ค.ศ. 1995) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองหลังให้กับเรอัล เบติส สโมสรในปรีไมราลีกา และทีมชาติสเปน
เบเยรินเกิดในบาร์เซโลนา ประเทศสเปน เขาเริ่มต้นอาชีพนักฟุตบอลกับศูนย์ฝึกฟุตบอลลามาซิอาในบ้านเกิดตั้งแต่อายุ 8 ขวบ ก่อนย้ายไปอาร์เซนอลในปี 2011 ก่อนถูกพัฒนาจนได้ขึ้นสู่ทีมชุดใหญ่ในช่วงปลายปี 2013 เขาพาทีมคว้าแชมป์เอฟเอคัพสามสมัย เอฟเอคอมมิวนิตีชีลด์สามสมัย เขาลงเล่น 239 นัดและทำ 9 ประตูให้กับทีมก่อนถูกยืมตัวไปเรอัลเบติส ตลอดฤดูกาล 2021–21 เขาช่วยให้ทีมชนะเลิศโกปาเดลเรย์ เป็นครั้งแรกในรอบ 17 ปี ก่อนย้ายไปบาร์เซโลนาด้วยสัญญาถาวรในปีถัดมา
นอกจากนี้ เขายังลงเล่นให้กับทีมชาติสเปนในระดับเยาวชนตั้งแต่รุ่นอายุไม่เกิน 16 ปีจนถึง 21 ปี ในปี ค.ศ. 2016 เขายังถูกบิเซนเต เดล โบสเก เรียกติดทีมชาติชุดใหญ่เป็นครั้งแรก รวมถึงยังมีชื่อแข่งขันในฟุตบอลชิงแชมป์แห่งชาติยุโรป 2016 แต่ไม่ได้รับโอกาสลงสนาม
ชีวิตช่วงต้น

เบเยรินเกิดที่บาร์เซโลนา แคว้นกาตาลุญญา ประเทศสเปน เขาเริ่มอาชีพกับสโมสรฟุตบอลเยาวชนของบาร์เซโลนา แล้วย้ายไปอาร์เซนอลเมื่อฤดูร้อน ค.ศ. 2011 และลงเซ็นสัญญาอาชีพฉบับแรกในปีถัดมา
สโมสรอาชีพ > บาร์เซโลนา

ในวันที่ 1 กันยายน ค.ศ. 2022 เบเยริน กลับสู่บาร์เซโลนา หลังจากยกเลิกสัญญากับอาร์เซนอล เขาเซ็นสัญญาเพียงปีเดียวกับสโมสรที่เขาเคยเข้าร่วมขณะอายุแปดขวบ โดยมีข้อตกลงว่าอาร์เซนอลจะได้รับค่าตัวในการย้ายไปทีมอื่นในอนาคต ร้อยละ 25 เขาได้เซ็นสัญญาเพื่อเข้ามาแทนที่แซร์จินโย แด็สต์ แบ็กขวาซึ่งได้รับบาดเจ็บ ซึ่งเดิม บาร์เซโลนา ต้องการตัวของเซซาร์ อัซปิลิกูเอตา เพื่อมาแทนที่ตำแหน่งนี้ แต่เขาได้ต่อสัญญากับเชลซีออกไป
เบเยริน ได้ลงเล่นนัดแรกในวันที่ 10 กันยายน โดยได้ลงเล่นตลอดทั้งนัดที่เอาชนะกาดิซ 4–0 เขาได้ลงเล่นในยูฟ่าแชมเปียนส์ลีกให้กับบาร์เซโลนานัดแรก ในวันที่ 26 ตุลาคม โดยได้ลงเล่นตลอดทั้งนัดที่แพ้ต่อไบเอิร์นมิวนิก 0–3 ที่สปอติฟายกัมนอว์ เขาถูกวิจารณ์อย่างหนักหลังมีส่วนทำให้ทีมเสียสองประตู  หลังจากนัดประเดิมกับกาดิซ เขาได้ลงเล่นในลาลิกาอีกครั้งจากการถูกเปลี่ยนตัวลงมาเพียงสองนัด รวมใช้เวลาในสนามตลอดปี ค.ศ. 2022 เพียง 141 นาที ในเดือนมกราคม ค.ศ. 2023 เบเยรินให้สัมภาษณ์กับหนังสือพิมพ์ อารา ว่าเงินเดือนประจำปีของเขาอยู่ที่ 500,000 ยูโร ซึ่งต่ำกว่าเงินเดือนที่รายงานของเพื่อนร่วมทีมบางคน  เขาเรียกร้องให้นักฟุตบอลมีรายได้น้อยลง และจ่ายภาษีมากขึ้น